2017. március 23-án mutatkozott be a spanyol U21-es labdarúgó-válogatottban a dán U21-es labdarúgó-válogatott elleni felkészülési mérkőzésen, ezen a találkozón két gólpasszt jegyzett. Bekerült Albert Celades 2017-es U21-es labdarúgó-Európa-bajnokságra utazó keretébe. Október 6-án bemutatkozott a felnőtt válogatottban Albánia ellen és gólpasszt adott Thiago Alcântaranak a 3–0-ra megnyert világbajnoki selejtező mérkőzésen. 2018. május 21-én Julen Lopetegui, a spanyol labdarúgó-válogatott szövetségi kapitánya kihirdette 23 fős keretét az oroszországi világbajnokságra, amelybe ő is bekerült. Június 3-án Svájc elleni felkészülési mérkőzésen megszerezte első gólját.